Francisco López de Gómara

Francisco López de Gómara (Gómara, provinco Soria, 1511 – samloke, 1566) estis hispana ekleziulo kaj historiisto, kiu elstaris kiel kronikisto de la hispana konkero de Meksiko, spite la fakton ke li neniam trapasis la Atlantikon.

Li translokiĝis al Romo en 1531, kaj reveninte ĉirkaŭ 1540 li konis Hernán Cortés kaj restis en lia hejmo kiel kapelano. Li estis humanisto kaj historiisto, profesoro de klasikaj beletroj en la Universitato de Alkalao. Francisco López de Gómara. Centro Virtual Cervantes.  Konsultita la 26an de Aŭgusto 2018. 

La dua parto de lia verko, titolita Crónica de la conquista de Nueva España, estis elirejo por la versio de la historio de la konkero de Meksiko de Bernal Díaz del Castillo, en sia Historia verdadera de la conquista de la Nueva España.

 Verkoj 
Kvankam li neniam veturis al la Nova Mondo, li verkis multajn verkojn pri la konkero de la hispanaj kolonioj:
 Historia general de las Indias
 Historia de la conquista de México
 Crónica de los Barbarrojas
 Anales de Carlos V
 Vida de Hernán Cortés

 Notoj 

Kategorio:Historio de Meksiko
Kategorio:Hispanaj historiistoj
Kategorio:Hispanaj religiuloj
Kategorio:Konkero de Meksiko